**Heti gazdasági figyelő - HORVÁTORSZÁG**

1. **GAZDASÁGI HÍREK**

**Készül a nyugdíjreform programjának végleges változata**

Mate Pavic munka- és nyugdíjügyi miniszter bejelentette, hogy az utolsó egyeztetéseket végzik a nyugdíjrendszer reform végleges változatáról. Az eddig megjelent információk szerint az öregségi nyugdíjkorhatár 2031-től 67 év lesz. A 27 százalékos nyugdíjkiegészítésre azok lesznek jogosultak, akik a magánnyugdíj pénztáraknál tartott összeget átviszik az Állami Nyugdíjbiztosítóba. A magánnyugdíjpénztárakba kötelezően befizetendő járulék mértéke 2020. január 1-től a bruttó bér 5,5 százalékára, 2022. január 1-től pedig 6 százalékra növekszik, a járulék mértéke az Állami Nyugdíjbiztosító felé ugyanezen dátumokkal kezdődően 14,5 százalékra, majd 14 százalékra csökken.

**Növekedett a nyugdíjbiztosítást befizetők száma**

Az Állami Nyugdíjbiztosító (HZMO) jelentése szerint, 2018 augusztusában a biztosítottak száma elérte az 1,56 milliót. Ez 4400-al és 0,3 százalékkal kevesebb, mint júliusban, illetve 33700-al, azaz 2,2 százalékkal több, mint 2017 augusztusában. A havi szintű csökkenés rendszeres jelenség minden év augusztusa és januárja között. Az évközi növekedéshez legnagyobb mértékben a feldolgozóiparban teremtett új munkahelyek (kb. 3700) járultak hozzá. A munkaerőmozgás idényjellegére tekintettel várható a nyugdíjbiztosítási járulékot fizetők számának folyamatos csökkenése.

**A Zágrábi Közgazdaságtudományi Intézet legújabb becslése a GDP alakulására**

A Zágrábi Közgazdaságtudományi Intézet (Ekonomski Institut Zagreb – EIZ) szerint 2018-ban a GDP növekedése 3,0 százalékos, 2019-ben pedig 2,9 százalékos lesz. A bővülésre ható fő tényező továbbra is lakossági fogyasztás lesz.

1. **MAKROGAZDASÁGI MUTATÓK**

Az Állami Statisztikai Hivatal közleménye szerint az újonnan épített lakások átlagos ára 2018. év első felében 10.829 HRK/m2 (1.463 EUR/m2) volt, ami 4,7 százalékos növekedés a 2017. év azonos időszakához képest. A fővárosi új lakások átlagos ára 12.397 HRK/m2 (1.675 EUR/m2, +6,4 százalék), míg vidéken ez 9.785 HRK/m2 (1.322 EUR/m2, +6,4 százalék). Folyó év első felében, Zágrábban 500, vidéken pedig 810 újonnan épített lakást értékesítettek.

Forrás: Magyarország Nagykövetsége, Horvátország